Traumele din copilărie și din adolescență, provocate de o mamă posesivă și de acte de educație artistică în condiții de teroare efectivă (e memorabilă scena în care junele pianist, după ce asistă la violențele fizice făcute unei colege de către domnișoara Musicescu, îi spune acesteia că dacă se atinge de el, pleacă văzând cu ochii), l-au făcut pe profesorul de mai târziu să caute anume cazuri complicate, elevi și studenți neîncrezători în șansele lor.